ബാഴ്സയുടെ ഭാവി മാനേജര് ആകാന് പിര്ലോയും ബാഴ്സയുടെ ഡച്ച് പരീശിലകന് കോമാന്റെ തലക്കായി ആരാധകരുടെ മുറവിളി തുടങ്ങിയിട്ട് കുറച്ചായി. ബെന്ഫിക്കയോട് എതിരില്ലാത്ത മൂന്ന് ഗോളുകള്ക്ക് തോറ്റത് ഈ ആവശ്യത്തിന് ശക്തി പകരുകയും ചെയ്യുന്നു. മാത്രമല്ല, കഴിഞ്ഞ രണ്ടു ചാമ്ബ്യന്സ് ലീഗ് മത്സരങ്ങളിലും, ലക്ഷ്യത്തിലേക്ക് ഒരു ഷോട്ട് പോലും പഴിക്കാന് സാധികാത്ത ബാഴ്സയെ ആണ് നാം കണ്ടത്. റോബര്ട്ടോ മാര്ട്ടിനെസ്, ക്സാവി ഹെര്നാഡ്സ് എന്നിവരുടെ പേരുകള് ബാഴ്സയുടെ ഭാവി പരിശീലകരുടെ ലിസ്റ്റില് കണ്ടിരുന്നു. ഇപ്പോള് ഇറ്റാലിയന് ഇതിഹാസം ആന്ദ്രേ പിര്ലോയുടെ പേരും കേള്ക്കുന്നു. സ്പാനിഷ് പത്രമായ മുണ്ടോ ഡീപോര്ട്ടീവോ അവകാശപ്പെടുന്നത് ബാഴ്സ പ്രസിഡന്റ് ആയ ലപോര്ട്ടക്ക് കൂടുതല് താല്പര്യം പിര്ലോയെ ആണെന്നാണ്. എന്തിരുന്നാലും കോമനെ പുറത്താക്കിയാല് ബാഴ്സ അദ്ദേഹത്തിനു 16 മില്യണ് യൂറോ നഷ്ടപരിഹാരം കൊടുക്കേണ്ടി വരും. കടക്കെണിയില് ആയ ബാഴ്സക്ക് അത് താങ്ങാന് സാധിക്കുമോ എന്ന് കണ്ടറിയണം.